
  İtmiş çubuq  
 
 Müəllif: Vaishali Shroff 
 
 İllüstrator: Tapas Guha 
 
 
 
 
 
 
 
 
 
 
 
 
 
 Cammu və Kəşmir vilayəti Hindistanda ən böyük kriket çubuğu istehsalçılarından biridir. Bu hekayə vilayətin paytaxtı Srinaqardan 35 kilometr uzaqda yerləşən Sanqam şəhərində baş tutmuşdur. 
 
 
 
 
 
 Bu bölgədə söyüd ağaclarının bolluğu ona gətirib çıxarıb ki, burada təxminən iki yüz kriket çubuğu emalatxanası var.
 
 
 
 
 
 
 
 
 
 
 
 
 
 
 
 Rəhman Çaçanın da Sanqamda kriket çubuğu emalatxanası var. Emalatxanadakı kriket çubuqları səliqə ilə bir-birinin üzərinə yığılıb. 
 
 
 
 
 Bu çubuqlar dünyada ən keyfiyyətli kriket çubuğu materialı olan söyüd ağacından hazırlanıb. Sanqamda yolun hər iki tərəfində səliqə ilə söyüd ağacları bitmişdir. Bütün Kəşmir söyüd ağacları ilə doludur! 
 
 
 
 
 
 
 
 
 
 
 
 
 
 
 
 
 
 
 Rəhman Çaça qozbel yaşlı bir kişidir, amma həmişə öz işini görmək üçün ayaq üstdədir. 
 
 
 
 
 
 O, həmişə donquldanır və gəzmək üçün əsadan istifadə edir. 
 
 
 
 
 
 
 
 
 
 Əmir Rəhman Çaçanın fabrikində işləyir. Onun oğlu Əhməd də hər gün məktəbdən sonra fabrikə-atasının yanına gəlir. O, üst-üstə yığılmış kriket çubuqlarına heyranlıqla durub tamaşa edir. 
 
 
 
 
 
 Bəzi axşamlar günəş batdıqdan sonra ay həmin kriket çubuqlarının arxasında gizlənir. Əhmədə öz-özünə fikirləşir ki, görəsən o, kriket çubuqlarının üzərinə dırmaşsa, aya toxuna bilərmi. 
 
 
 
 
 
 
 
 
 
 
 
 
 
 Atası çubuğu torna maşınında taraşladıqdan sonra Əhməd onu əlinə alıb barmaqları ilə onu yoxlayardı. Onu tutacağından tutaraq cəld bilək hərəkəti ilə havada yelləyərdi. Onun cəmi yeddi yaşı olsa da, günlərin bir günü Saçin Tendulkar kimi məşhur bir kriket oyunçusu olmağı arzulayırdı. 
 
 
 
 
 
 
 
 
 
 Hər gün işçilər evə getməzdən əvvəl Rəhman Çaça emalatxanadakı kriket çubuqlarını sayardı. O, bu işə çox ciddi yanaşırdı. Əgər çubuqlardan biri yoxa çıxsaydı, o, detektiv kimi axtarışa başlayırdı. 
 
 
 
 Elə bu cür də oldu! Bir səhər Rəhman Çaça çubuqları yük maşınına yığmaq üçün emalatxananı açdıqda gördü ki, çubuqlardan biri əksikdir. Özü də ən böyük və ən yüngül olan çubuq! 
 
 
 
 
 
 
 
 O çox hirsləndi və bütün işçilərə əmr etdi ki, sıraya düzülsünlər. "Çubuqlardan biri yoxa çıxıb. Sizcə o haradadır?" 
 
 
 
 Hamı gözünü aşağı zillədi və başını yellədi. Çaça hirsli olanda onun üzünə baxmaq çətin idi. 
 
 
 
 O "Bir gecədə çubuq hara yox ola bilər? Məndən və sizdən başqa heç kim emalatxanaya girmir" -deyə çığırırdı. Hamı gözünü yerə zilləmişdi. 
 
 
 
 
 
 
 
 
 
 
 
 Elə bu vaxt Rəhman Çaça Əmirə tərəf gəldi. "Aha! Əhməd haradadır? Mən onu bu gün heç görməmişəm". 
 
 
 
 "Əhməd bu gün xəstədir, Rəhman Çaça. O soyuqlayıb və öskürür", Əmir yerə baxaraq cavab verdi. 
 
 
 
 Birdən-birə Əmir də daxil olmaqla hamı gülməyə başladı. 
 
 
 
 
 
 
 
 
 
 Rəhman Çaça hirsindən bağırdı: "Siz utanmazlar axı nəyə gülürsünüz?"
 
 
 
 
 
 "Biz itmiş çubuğu tapdıq, Çaça!" - Əmir gülərək dedi. 
 
 
 
 Rəhman Çaça heyrətləndi. "Amma bəs siz bayaqdan buradasınız axı. Necə tapdınız? Haradadır?" - o soruşdu. 
 
 
 
 Hamı Rəhman Çaçanın 'əsa' sına baxdı. Rəhman Çaça da əsaya baxdı. 
 
 
 
 
 
 
 
 
 
 
 
 
 
 
 
 
 
 Heç kimin ağlına da gəlməzdi ki, Rəhman Çaça belə yüksək səslə gülə bilər. Və heç kim bilmirdi ki, onun dişləri protezdir! 

 The Missing Bat
 (English)



 There was a cricket bat missing from Rehman Chacha's warehouse, and he suspected that young Ahmed had stolen it. A funny tale from Kashmir, the land of the willow trees.

